**Otázky na skúšku**

**Vývoj kodifikácií práva v 19. a 20. storočí**

Vyučujúca: doc. JUDr. PhDr. Adriana Švecová, PhD.

1. Charakterizujte pojmy kodifikácia, kódex, zákonník, poriadok.

2. Ako možno všeobecne charakterizovať kódexy v európskych dejinách 19.a 20. Storočia?

3. Všeobecne charakterizujte stredovekú a novovekú kodifikáciu v Uhorsku (zbierky, návrhy zákonov, zákonné iniciatívy)

4. Všeobecne charakterizujte francúzsky Občiansky zákonník

5. Všeobecne charakterizujte francúzsky Občiansky súdny poriadok, Obchodný zákonník

6. Všeobecne charakterizujte  francúzsky Trestný zákonník a Trestný poriadok

7. Všeobecne charakterizujte  nemecký Občiansky zákonník a Občiansky súdny poriadok

8. Všeobecne charakterizujte  nemecký Trestný zákonník a Trestný poriadok

9. Všeobecne charakterizujte rakúsky ABGB.

10. Všeobecne charakterizujte vecnoprávny a osobnoprávny obsah ABGB.

11. Všeobecne charakterizujte záväzkovoprávny obsah ABGB.

12. Všeobecne charakterizujte dedičskoprávny obsah ABGB.

13. Aké bolo východisko pre kodifikácie v Uhorsku v 18. a 19.storočí? Aké kodifikačné návrhy sa prijali?

14. Charakterizujte návrhy trestných zákonníkov z konca 18. a prvej polovice 19. storočia?

15. Charakterizujte revolúciu z roku 1848 v Uhorsku, Bachov absolutizmus z pohľadu vývoja kodifikácií a aké pravidlá prijala Judexkuriálna konferencie pre ďalší vývoj smerujúci ku kodifikácii

16. Aké východiská prijali DSP pre občianske a trestné právo?

17. Charakterizujte prípravu a právne zásady a princípy návrhu všeobecného uhorského občianskeho zákonníka z r. 1900.

18. Popíšte systematiku návrhu všeobecného uhorského občianskeho zákonníka z r. 1900.

19. Charakterizujte obsah a význam obchodného zákonník, zák. čl. XXXVII/1875

20. Charakterizujte obsah Občianskeho súdneho poriadku, zák. čl. I/1911.

21. Všeobecne charakterizujte vývoj trestného práva v období dualizmu smerujúcu ku kodifikácii trestného práva hmotného aj procesného.

22. Charakterizujte základnú matériu, terminológiu a inštitúty všeobecnej časti Trestného zákona.

23. Charakterizuje typické trestné činy podľa zák. čl. V/1878 a prečiny podľa zák. čl. XL/1879.

24. Charakterizuje zásady a princípy trestného práva procesného v dualizme na podklade zákonnej úpravy z konca 19. a začiatku 20. storočia (podľa zákonov z Prameňov II.)

25. Všeobecne charakterizujte vývoj rodinného práva v dualizme po prijatí manželského zákona.

26.Charakterizujte systematiku manželského zákona z r. 1894 (zák. čl. XXXI/1894).

27. Charakterizujte postavenie manželov, vznik a zánik manželstva podľa zák. čl. XXXI/1894.

28. Charakterizujte vzťahy medzi rodičmi a deťmi na podklade zákonnej úpravy v dualizme.

29. Vysvetlite základné pramene a ich štruktúru v právnom poriadku I. ČSR vo vzťahu k právu platnému na Slovensku

30. Čo znamenal zákon č.11/1918 Zb. z. a n. pre vývoj práva v I. ČSR?

31. Vysvetlite problém aplikácie unifikovaného čsl. práva počas I. ČSR.

32. Aké právne odvetvia a s akým úspechom zasiahla unifikácia práva?

33. Opíšte názory prof. Š. Lubyho na unifikáciu občianskeho práva hmotného v odbore občianske právo v čase I. ČSR.

34. Charakterizujte proces unifikácie v odbore občianskeho práva hmotného v I. ČSR.

35.Charakterizujte pokus o unifikáciu v obchodnom a občianskom práve procesnom v práve I. ČSR.

36. Vysvetlite pojem unifikácia aplikácie práva v práve I. ČSR.

37. Charakterizujte vývoj trestného práva v I. ČSR. Aký bol východiskový normatívny stav na Slovensku?

38. Charakterizujte pokus o unifikáciu trestného zákona v období I. ČSR

39. Charakterizujte prijaté čiastkové právne predpisy v trestnom práve hmotnom v práve I. ČSR.

40. Vysvetlite pojem právnická dvojročnica v kontexte právnych kodifikácií. Vysvetlite pojem socialistická zákonnosť.

41. Aké právne predpisy sa prijali v rámci právnickej dvojročnice. Charakterizujte zákon o práve rodinnom, zákon č. 265/1949 Zb.

42. Charakterizujte prvý Občiansky zákonník, zákon č. 141/1950 Zb. a tiež Občiansky súdny poriadok, zákon č. 142/1950 Zb.

43. Charakterizujte druhý, socialistický Občiansky zákonník, zákon č. 40/1964 Zb.

44. Charakterizujte trestné právo po zmene politického režimu a Februári 1948.

45. K akým represiám došlo v oblasti trestného práva? Vysvetlite pojem politicky motivované trestné procesy (najmä v 50-tich rokoch)

46. Charakterizujte trestný zákon č. 86/1950 Zb.

47. Charakterizujte trestný poriadok č. 87/1950 Zb.